**ЕЛБАСЫ – ЕЛІМНІҢ ТІРЕГІ**

Әрбір ел басқарушының бойында елін соңынан ерте алатын, оған қамқорлық, жанашырлықпен қарайтын қабілет болуы тиіс. Осының бәрін мен Елбасының бойынан көремін. Бүкіл әлем мойындап, қабілетін танып, көре­гендігіне бас иіп отырған Елбасын мақтаныш тұтам. Мықты мемлекет күнкөріс саясатымен емес, жоспарлау саясатымен, ұзақ мерзімді дамумен және экономикалық өсумен айналысады» деген сөздері соның нақты дәлелі емес пе? Біздің ата-бабаларымыз ұлтарақтай жер үшін қанын төккен даламызда бүгінгі ұрпақ «Тәуелсіз Қазақстан» деген мемлекет орнатты. Халқына жарқын болашақ сыйлаған Елбасымыз Нұрсұлтан Әбішұлы Назарбаевтың еңбегін халқы көрегендік деп бағалайды.Жеке ел болып, ішкі-сыртқы қарым-қатынасымызды жолға қойдық. Сарыарқаның төсіндегі жаңа қала – Астана әлем елдерін мәмілеге шақыратын, келісім мен бейбітшіліктің қаласына айналды. Бүгінде Елбасымыз еткен еңбегінің, төккен терінің нәтижесін халқымен бірге көруде. Елбасымыз көшбасшылық қасиетін мемлекет руханиятының еңсесін тіктеп, ертеңін болжаған шағында қапысыз танытты. Ұлы Абай айтқандай: «Адам баласы адам баласынан ақыл, ғылым, ар-мінез деген нәрселермен ғана озбақ». Ендеше, жастарға жасалып жатқан әрбір қадамды қалт жібермеуіміз қажет. Біз, жастар, Тәуелсіз елдің болашағын Елбасы бізге аманат етіп отырғанын жақсы түсінеміз.Қазақ халқының бүкіл ғұмырында ата-бабам ұстаған бөрілі көк байрағы желбіреп, елі ынтымақта, жері бейбітшілікте болуы – ұрпақ тілегі. Елбасы – сол елдің тірегі. Ал біз, өсіп келе жатқан жас ұрпақ, Елбасымыздың тіреуі бола аламыз!Н.Назарбаев жастайынан өзінің білімге құштарлығын танытып, көпшіліктің ықыласына бөленді. Оның бойын­дағы үздіксіз ізденіс, ісіне деген адалдық пен тиянақ­ты­лық – кейінгі ұрпаққа үлгі-өнеге. Бала шақтан қа­лыптасқан адами қасиеттер оны биік белестерге жетеледі.Н.Назарбаев жас кезінен бастап адамды еңбегі мен қабілетіне қарай бағалаған. Ол өзгені осындай қасиетіне қарай сыйлап, сонымен қатар өзінің де қабілет-қарымын таныта білді. Жалынды жастық шақта албырттыққа жол бермей, әрдайым арман-мақсатында ойлылық, көрегенділік танытты.Ел ертеңі  жастардың  білімі мен білігі, ары мен намысы, қайраты мен жігеріне байланысты. Көкейтесті мұратқа жету үшін терең білім, күш-қайрат, шыдам қажет.Н.Назарбаев үнемі ел жастарына сенім артады, олардың биік шыңдарды бағындырғанын қалайды. «Тәуелсіз Қазақстанның жастары, нақ сендер елдің ең басты байлығы болып табылатындарыңды және біздің Отанымыз – Қазақстан Республикасының болашағы сендерге байланысты екенін есте ұстаңдар»,  – деген Елбасы жастарға көп үміт артады. Тағылымы зор, ұлтаралық бірлікті нығайтуға ерекше мән берген, рухани-мәдени жаңаруларға қол жеткізген Елбасы  – мен үшін парасат-пайым биігі.«Ел тыныштығы – бейбіт­шілік»  деп еліміздің бейбіт өмір сүруіне еңбек етуде. Елімізде әр  түрлі  ұлт өкілдері  ынтымақ пен бірлікте өмір сүріп жатыр. Біздің ауылымызда да көптеген  ұлт өкілдері тұрады. Мектебімізде де әр ұлт балалары оқиды. Барлы­ғымыз  бір елдің баласы болғандықтан, бір үйдің баласындай сыйласып, достықта өмір сүріп жатырмыз. Біз еліміздің  дамып, күннен-күнге өркендеуінде Елбасы­мыздың еңбегі зор екенін жақсы түсінеміз. Елбасының орасан әсерлі-мәнерлі, күйлі-қуатты ойлары намысыңды қайрайды, дүниетанымыңды тереңдетеді, рухыңды асқақтатады, тіліңді байытады.  Бүгінгі Қазақстан – жалғыз Қазақ халқымыз ғана емес, күллі Қазақстан халықтарының ортақ Отаны. Сондықтан олардың тарихы, тағдыр-талайы да ортақ. Міне, Қазақстан өзге елмен терезесі тең түсер дәрежеге де жетті. Осы сөзді айтқанда еліміздің ең бірінші Президенті Н.Ә.Назарбаевтың қаһармандық еңбегі, даналық келбеті есіме түседі. Сонымен қатар, егеменді елімнің бүгінгі келбеті көзіме елес береді. Бүгінгі елімнің басында бостандық, болашағында сара жолы бар десем, артық айтпағандық болар. Еліміздің қысқа мерзім ішінде тасыған табыстарға жетуіне пейілі таза, ақылы дана, талабы таудай халқымыздың ауызбіршілігінің үлесі де бар. Қысқа мерзім ішінде Елбасы тәуелсіздік жолындағы күрестен өтті. Халқымыздың алдына уақыт қойып отырған міндеттердің ауқымы мен жауапкершілік жүгін арқалап, азаматтық парызы алдында, бүгінгі және келер ұрпақ алдында ұялмастай іс атқарып шықты. Тәуелсіз өмір сүру үшін ерлік керек болса, Елбасы асқан ерлік көрсеткені белгілі. Тәуелсіз өмір сүру үшін бейнет шегу, еңбек сіңіру қажет болса, ел тәуелсіздігі жолында бейнет көрді, тәуекелге бел байлады. Тәуелсіз өмірге жету үшін асқан ақыл қажет болса, Елбасымызда ол да жоқ емес. Ал төзім керек болса, біздің елдің басшы­сынан асқан сабырлы адамды ұшырастыру да қиын шығар. Қанша заман бойы, қандай қиындық көрсе де сабырмен шыдап, келешегінен үміт күткен халқымызды Елбасы болашағына сендіре білді. Еліне деген махаббаты Елбасын айрықша қуаттандырды. Елбасының мемлекет басына келуі Қазақстанды тәуелсіздікке жеткізді. Мемлекетке, елге құт әкелді. Тәуелсіздікке, егемендікке жету жолы сонша қиын, ауыр болғанда, сол тәуелсіздікті сақтап қалу, нығайту Қазақстан елі үшін, Елбасы үшін үлкен сын болды. Қазақстанның тәуелсіздігін ақиқатқа айналдыру Ел мен Елбасының алдындағы басты мақсаты еді. Осы орайда Президентіміз экономикадағы дағдарыстан құтылуға, адамдардың ертеңгі күніне деген сенімін күшейтуге ерекше назар аударды. Дағдарыс кезеңінде біздің мемлекетіміздің тынысын ашқан бір жәйт – Елбасының халқын өз бетінше еңбектенуге бейімдей алғаны. Жас мемлекетті қауіптен аман алып шыққан күш халықтың өз күші және Елбасының көрегендігі еді. Елбасы ел ішіндегі саяси тұрақтылықты, ұлттар арасындағы түсіністік пен ынтымақты сақтап, нығайтуға бар күш-жігерін жұмсап келеді. Осы мақсатта атқарылған істер де зая кетіп жатқан жоқ. Жер бетінде елінің тәуелсіздігін, халқының бостанды­ғын ойламайтын жұрт жоқ шығар. Бұл тәуелсіздік – басқа қонған бақ, астыға тиген тақ. Бақты бағалаған халықты бастайтын тақ иесі де болуы керек деп ойлаймын. Басты біріктірер басшысыз ел болу қиын. Тәуел­сіздігімізді алғаннан кейін халықтың басын біріктіріп, өз алдына ел қылуды ойлаған Нұрсұлтан Әбішұлы Назарбаев қазақ халқының Тұңғыш Президенті болды. Сол кісінің бастауымен еліміз әлемге танылды. Ел сенімі ақталды деген осы. Ал Нұрсұлтан аға оны тек өзінің жетістігі деп есептемей, «Ғасырлар тоғысында», «Тарих толқынында», тағы басқа еңбектерінде халықты өткеніне үңілтіп, бүгінге шүкіршілік етуге шақырып, бұл еркіндікті бізге ешкім сыйға тартпағанын немесе аспаннан түспегенін  айтқан. Өзін өз ұлтына, барлық қазақстандықтарға ақыл-парасатымен, білімдарлығымен сыйлата білген Нұрсұлтан Әбішұлының халықаралық деңгейдегі беделінің зор екендігі де күнделікті ақпарат көздерінен айқын сезіледі. Елбасымыз арқылы күллі әлем Қазақстанды тани түсуде. Елбасының шет  елдерге әрбір сапары «қанатымен су сепкен қар­лығаштың тірлігіндей» ел қамы екені даусыз. Халқы үшін қызмет етуді бақыт санайтын Елбасымыздың көшіне ілесер әрбір жас ұрпақ өз елін, жерін жан жүрегімен сүюі керек. Рухы күшті адам осылай етеді.

Қазіргі таңда іргесі мықты, бір бүтін мызғымас елге айналған елдің тірегі берік, бірлігі  жарасқан. Бұлай деуге себеп бар, ертеректе бас сауғалап, қамқорлыққа зәру болған өзге ұлт өкілдерін бір шаңырақтың аясына сыйғызып, пана бола білген үлкен жүректі, кең пейілді қазақ халқы болатын. Осындай елдің  болашағының жарқын бола беретініне, әрине, сенімім мол.

 Қай елдің бол­масын, ұлт өкілінен Елбасы туралы ойын білу мақсатында сұрай қалсаң, бәрінің айтары бір-ақ нәрсе. Олар: «Н.Ә.Назарбаев – қазақ халқының маңдайына біткен біртуар ірі әрі ұлы тұлға», – дегенді тілге тиек етеді. Мұн­дай баға берулері тегін еместігіне сіздер мен біздер куәміз. Елбасы – қазақстандықтардың ғана емес, бүкіл әлемнің мақтанышы дер едім. Президент – өз халқының бола­шағына алаңдай отырып, тәуелсіздік алғалы бері қыруар жаңа жобаларды дүниеге әкелген, соның орын­далуын мақсат еткен және нәтижеге қол жеткізе білген, халқына сенім ұялата алған дара  да дана тұлға. Бұның бір ғана дәлелі:  күннен-күнге бой түзеп, әлемдегі сәулетті шаһар­лармен теңесе алатын сұлу қаламыз – Астана. Иә, бүгінгі Қазақстан – гүлденген, заманауи мемлекет. Бұның бәрі еліміздің шынайы тірегі бола білген Көшбасшының арқасы. Әрине, Президентіміз елдің тірегі, халқымыз Елбасының тіреуі болғанда алып мемлекеттің құлдырамасы анық жағдай. Мен керемет жанашыр тұлғасы бар елде туып, өсіп жатқанымды ерекше мақтан етемін. Қазақ халқының бірлігі, ынтымағы бұдан әрі нығая берсін дегім келеді. Бұл мемлекетте тұру – басқа да өзге ұлттың арманы деуден қорықпаймын. Өйткені, әлемде біздің Елбасымыз сияқты басшы, дархан көңілі бар бауырмал қазақ халқы сияқты ел жоқ деп білемін. Жас өскін мен де болашақтың жарқын, Елбасы саясатының баянды болуына өз перзенттік үлесімді қосқым келеді. Осыған ақ жүрегіммен тілектес екенімді де жасыра алмаймын. Ұлан байтақ кең даланы алып жатқан еліміздің жан–жағы  көгілдір, күрең ала таулар қоршаған жерде туып өскен Елбасымның мұраты - биік, арманы - асқақ. Қазір әлем таныған ел болып отырғанымыз елін сүйген Елбасының арқасы десек, қателеспейміз. Қазақ халқының тарихи Отаны, сонау  түп аталарымыздың мәңгілік бесігі,  ұрпағымыздың ұлы ордасы Қазақстанды, Қазақ елін әлем халқы тәуелсіздік алғаннан  кейін ғана таныды. «Қырсық  шалған -  қырық сүрінеді» деп халқымыз тегін айтпаған шығар?!Жоңғар шапқыншылығы,  патша отаршылдығы, сталиндік нәубет, голощекиндік ылаң, фашистік қырғын, тоталитарлық теперіш сынды қазақ халқының кешпеген қасіреті, шекпеген тақсіреті бар ма, сірә?! “Қазақ елім, Қайқайып  белің, Сынуға тұр таянып. Талауда малың Қамауда жаның Аш көзіңді, оянып,” – деп, Ахмет Байтұрсынов айтқандай, көркейгені сол -  жері тозды, азып, құрып кетуге сәл қалды. Тәңір, тағдыр, тарих, табиғат – құдіретті күштер. Бүгінгі дәуірде біз олардың  қадір–қасиетіне терең көз жіберетін болдық. Өйткені Тәңір, Тағдыр, Тарих, Табиғат пейілі түсіп, қазақтың маңдайына берген Нұрсұлтандай Елбасының кемел ақыл–ойы, керемет күш–жігері арқасында егеменді Қазақ елі қайта түлеп, қарыштап  өркендеді. Елбасымыз: «Содан бері  зымырап уақыт өтті. Бұл уақыт тарих үшін аз уақыт болар мүмкін, бірақ жылға бергісіз күндер, ғасырға бергісіз жылдар болады. Соңғы жылдар ғасырға татитын оқиғалар болды десең, артық айтқандық болмас,» - деген сөздері әбден орынды, талассыз  шындық. Өйткені Елбасымыз Қазақ елін білімімен тәжірибесіне, ақылы мен парасатына, ар–ожданына сүйене отырып, өрге сүйреді, әлем таныған елдер қатарына қосты. Сағым жетпес сайын даламыз, ұшатын қанаты бар құс екеш құс түгел жансыз болат лайнердің қанаты талатындай шет-шегі жоқ, далиып, жайылып жатыр. Осынау кең байтақ Қазақ жерінің төрт құбыласын бекітіп, заңдастырған қандай жақсы?! Енді киелі жерге бөгденің тышқаны да жорғалап келе алмайды. Ал кімнің тұсында, кімдердің күшімен, ерлігі мен даналығымен ие болдық, осынау жерге?! Әрине, Назарбаевтай Елбасымыз, ол басқарған мемлекеттің, оны қолдаған қалың халық Қазақстандықтардың арқасында жеттік осы күнге. Осынау жеңіс–жетістіктің, егемендіктің ұрыс–жанжалсыз, қантөгіссіз келгеніне әрі таң қаласың, әрі қуанасың. Қазақ жері – күллі қазақ баласының, бабалардың мәңгілік киелі бесігіне енді өзіміз иеміз. 1991 жылы 16 желтоқсанда Нұрекең қол қойған «Қазақстан Республикасы мемлекеттік тәуелсіздігі туралы» заңына  сәйкес Тәуелсіз Мемлекеттер Достығымыз дүниеге келуі, Қазақстанның БҰҰ–ның мүшесіне өтуі, Қазақстанның өз ұланы мен қарулы күштерін құруы, мұсылман әлемімен де қарым–қатынасты нығайтуы -Елбасының сарабдал саясатының, дана ойларының жемісі. Төл теңгеміздің дүниеге келуі, әсем Астанамыздың бой көтеруі, білім мен экономика саласындағы жаңалықтар, бір төбе. Қазір мен -  бақытты елдің, бақытты ұланымын. Татулығы мен бірлігі жарасқан көп ұлтты Қазақ елінде бақытты өмір сүріп жатқаныма қуанамын, шаттанамын. Ақын М.Құрманалиннің сөзімен айтқанда: Біздің елде бақытты ғой бар адам, Еркіндікті ешкімнен мен сұраман. Еңбек етем, білім алам, тынығам, Алтын Заңды жазылған бұл қағидам. Бір қаламның ұшымен жазылып, барша қауымның жүрегіне орнаған, бір ауыздан айтылып, кең өлкемді шарлаған осынау бір ыстық сөз, ыстық көңіл лебізі бүгін ғана емес, бар уақытта да қан тамырымыздың лүпіл — бүлкіліндей естіледі бізге. Иә, бұл – бүкіл қазақ жұртының, дүйім Қазақстан елінің қызу құштарлықпен, сарқылмас сүйіспеншілікпен айтар, ардақ тұтар асыл лебізі. Көңіл - күй серпілісімен сырымды ақтарсам, оның еш айыбы жоқ деп ойлаймын. Менің көңілімді серпіп, жүрегімді тербеп отырған бүгінгі күннің жеңістеріне жеткізуші, елін Абылай бабамның ақ жолымен, Махамбет бабамның өр рухымен басқарып отырған еліміздің Тұңғыш Президенті, Елбасы – Нұрсұлтан Әбішұлы Назарбаев. Осындай дана Елбасымен мақтанудың өзі, Елбасына арнап шығарма жазудың өзі бір бақыт деп білемін. Бүгінде бүкіл елдің қолдауымен сеніміне ие болып, елді сындарлы жолмен болашаққа айқын бастап келе жатқан Елбасымыз Нұрсұлтан Назарбаевтың құрметіне тойланатын — Тұңғыш Президент күні біз үшін де өте қадірлі мереке. Бұл мерекенің тойлануының өзіндік ұлтқа берері мол. Осы мереке арқылы жас ұрпақ Тәуелсіз Қазақстанның тарихын танып, оның ел болып қалыптасу жолында қандай тұлғаның аянбай еңбек еткенін жадында сақтауына үлесін қосады. 1-желтоқсан Қазақстанның шежіресінде үлкен мәнге ие, сондықтан аталмыш күннің Тұңғыш Президент күні ретінде тойлануы заңды құбылыс. Өз халқына қолынан келген жақсылықтың бәрін жасап жатқан Елбасымызбен мақтанамын. Осындай іргелі мемлекетті басқару үшін асқан көрегендік, білім, адамгершілік керек. Осы қасиеттердің барлығы тал бойына тоғысқан Елбасымыз – халқымыздың ең таңдаулы адамы. Бір данышпаннан: «Дүниеде кім бақытты?» – деп сұрапты. Сонда данышпан: «Елін бақытқа кенелткен адам бақытты», – деген екен. Халықтың дамуына сара жол салған, қазақстандықтарды бақытқа кенелткен қадірлі Елбасы, Сізден асқан бақытты адам жоқ шығар  мына дүниеде? Елбасмымыз ат құлағында ойнап, шахматтан «мат» қойып, домбыраны күмбірлете күй тартып, әншілік өнерін де бойына тұндырған. Біз бақытты балалық шақты бастан кештік. Ата - ана­мызға еркеледік, достарымызбен алаңсыз ойнадық. Ал жас Елбасының балалық шағы ел өміріндегі қиын кезеңдер­мен тұспа - тұс келді. Бірақ әже өнегесі, ана тәлімі мен әке тәрбиесі оның бала жастан ширақ, батыл болуына ықпал етті. Қазақ  халқында үйдің тірегі әке деп саналады ғой, ал Нұрсұлтан Әбішұлы – елінің тірегі, халқының қорғаны, тыныштығын сақтаушы. Әке  баласына қалай қамқор болса, ол кісі халқына солай қамқор, бәріміздің әкеміздей. Жер бетінде елінің тәуелсіздігін, халқының бостанды­ғын ойламайтын жұрт жоқ шығар?  Бұл тәуелсіздік – басқа қонған бақ, астыға тиген тақ. Бақты бағалаған халықты бастайтын тақ иесі де болуы керек деп ойлаймын. Басты біріктірер басшысыз ел болу қиын. Тәуел­сіздігімізді алғаннан кейін халықтың басын біріктіріп, өз алдына ел қылуды ойлаған Нұрсұлтан Әбішұлы Назарбаев қазақ халқының Тұңғыш Президенті болды. Сол кісінің бастауымен еліміз әлемге танылды. Қазақстан Республикасының әрбір азаматы тәуелсіз елін мақтан тұтатын жөні бар. Ата - бабаларымыздың ғасырлар бойы аңсап өткен Тәуелсіздікке қол жеткізгелі бері талай - талай асқарлы асулар бағынды. Елімізде ұлттар достығы қанат жайып келеді. Бұл жетістікте сөз жоқ еліміздің тұңғыш президенті Нұрсұлтан Әбішұлы Назарбаевтың сіңірген үлкен еңбегі бар. Басшы басқарған ел - ең бай мемлекет, халқы - ең бақытты халық. Елбасымыздың жыл сайынғы халыққа Жолдауы –  біздің адаспайтын жолымыз, айқын бағдарымыз. Елбасының әрбір сөзінде мән – мағына бар. Тәлім алар, тағылым боларлық құндылықтар жетерлік. Тәуелсіздіктің жиырма жеті жылында еліміз әлемге танылды. Ғалам бағалайтын қуатты елге айналдық. Елбасы жасөспірімдерге «Еліміздің ертеңі – сендерсіңдер, сондықтан қазақтың тарихын біліңдер, сабақты жақсы оқыңдар деп әрқашан өсиет айтады. Қазір мені «Болашақта елім үшін не істей аламын?» деген ой толғандырады. Ал осы сұраққа жауапты тек көп іздену мен мол білімнің арқасында табуға болатынын түсінемін. Сондықтан менің басты мақсатым – талмай оқу, білімнің биік шыңдарын бағындыру. Мен осындай данагөй, асыл қасиетке бай елде дүниеге келгеніме, қазақ екеніме мақтанамын және елімізді ел етіп, жерімізді жер етіп, өлшеусіз еңбек етуінің арқасында, Қазақстанды әлемдік биік белестерге көтеруге өлшеусіз әрекет етіп жатқан Елбасына ерекше ілтипатпен қараймын.